Ardro er blai 1645, ur vadam nobl ag er barræs, dongér mhi devoé doh er horv-hont laqueit tostig tra der bang hi devoé én ilis, en devoé groeit er pellat a inou. Quent pèl arlerh é tas dehi hi devout ur gouli én hé halon, hag open hé mab uniq e vagué, e gouéhas clan ehué ean-memb, ha clan de verhuel. Er vedecinerion a Doulous e zas istroh aveid ur huéh dou guélèt, hemb hellout rein æsemant erbet dehai en ou suffranceu bras ha  calet. Hé fried nezé e zégassas chonge dehi ag en disprisance hi devoé groeit a relégueu Germénen, hag e laras dehi é hellé erhoalh marcé en Eutru-Doué bout offancet dré en disprisance-zé hag é oé en dra-zé memb e hellé bout er pen caus mhi funissé dré en droug bras-cé hi devoé de souffrein. Er vadam, én ur gleuèt er honzeu-cé, e zischennas én dôn ag hé housciance, hum daulas ar benneu hé deuhlin guet en humilité vrassan hag e houlennas pardon.